CELEX: 62018CA0662
Language: et
Date: 2019-09-18 00:00:00
Title: liidetud kohtuasjad C-662/18 ja C-672/18: Euroopa Kohtu (kaheksas koda) 18. septembri 2019. aasta otsus (Conseil d’État’ eelotsusetaotlus - Prantsusmaa) – AQ (C-662/18), DN (C-672/18) versus Ministre de l’Action et des Comptes publics (Eelotsusetaotlus – Otsesed maksud – Direktiiv 90/434/EMÜ – Direktiiv 2009/133/EÜ – Artikkel 8 – Osade või aktsiate vahetamisega seotud kapitalikasum – Vahetamise tulemusel saadud osade või aktsiate võõrandamine – Kapitalikasum, mille maksustamine on edasi lükatud – Osanike või aktsionäride maksustamine – Maksustamine erinevate maksubaasi kindlaksmääramise reeglite ja maksumäärade alusel – Maksubaasist tehtavad mahaarvamised, mis võtavad arvesse osade või aktsiate omamise kestust)

25.11.2019   
            
            
               ET
            
            
               Euroopa Liidu Teataja
            
            
               C 399/18
            
         
      Euroopa Kohtu (kaheksas koda) 18. septembri 2019. aasta otsus (Conseil d’État’ eelotsusetaotlus - Prantsusmaa) – AQ (C-662/18), DN (C-672/18) versus Ministre de l’Action et des Comptes publics
      (liidetud kohtuasjad C-662/18 ja C-672/18) (1)
      
      (Eelotsusetaotlus - Otsesed maksud - Direktiiv 90/434/EMÜ - Direktiiv 2009/133/EÜ - Artikkel 8 - Osade või aktsiate vahetamisega seotud kapitalikasum - Vahetamise tulemusel saadud osade või aktsiate võõrandamine - Kapitalikasum, mille maksustamine on edasi lükatud - Osanike või aktsionäride maksustamine - Maksustamine erinevate maksubaasi kindlaksmääramise reeglite ja maksumäärade alusel - Maksubaasist tehtavad mahaarvamised, mis võtavad arvesse osade või aktsiate omamise kestust)
      (2019/C 399/21)
      Kohtumenetluse keel: prantsuse
      
         Eelotsusetaotluse esitanud kohus
      
      Conseil d’État
      
         Põhikohtuasja pooled
      
      
         Kaebuse esitajad: AQ (C-662/18), DN (C-672/18)
      
         Vastustaja: Ministre de l’Action et des Comptes publics
      
         Resolutsioon
      
      Nõukogu 19. oktoobri 2009. aasta direktiivi 2009/133/EÜ eri liikmesriikide äriühingute ühinemise, jaotumise, eraldumise, varade üleandmise ja osade või aktsiate vahetamise ning Euroopa äriühingute (SE) või Euroopa ühistute (SCE) registrijärgse asukoha teise liikmesriiki üleviimise puhul rakendatava ühise maksustamissüsteemi kohta artikli 8 lõikeid 1 ja 6 ning nõukogu 23. juuli 1990. aasta direktiivi 90/434/EMÜ eri liikmesriikide äriühingute ühinemise, jaotumise, eraldumise ja osade või aktsiate asendamise puhul rakendatava ühise maksustamissüsteemi kohta artikli 8 lõiget 1 ja lõike 2 teist lõiku tuleb tõlgendada nii, et osade või aktsiate vahetamise raames on nende sätete kohaselt nõutud, et vahetatud osade või aktsiatega seotud kapitalikasumile, mille maksustamine on edasi lükatud, ning vahetuse tulemusel saadud osade või aktsiate võõrandamisest teenitud kapitalikasumile kohaldataks sama maksustamisviisi maksumäära ja mahaarvamiste kohaldamise seisukohast, et võtta arvesse osade või aktsiate omamise kestust, kui see, mida oleks kohaldatud kapitalikasumile, mis oleks teenitud enne vahetust olemas olnud osade või aktsiate võõrandamisel, kui vahetust ei oleks toimunud.
      
         (1)  ELT C 4, 7.1.2019; ELT C 25, 21.1.2019.